

REPUBLIKA HRVATSKA

KRAPINSKO-ZAGORSKA ŽUPANIJA

OPĆINA KRALJEVEC NA SUTLI

OPĆINSKO VIJEĆE

KLASA: 230-01/23-01/01

URBROJ: 2140-17-01-23-01

Kraljevec na Sutli, 28.03.2023.

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19, 144/20) i članka 30. Statuta Općine Kraljevec na Sutli (Službeni glasnik Krapinsko – zagorske županije broj 14/21 i 63A/21),Općinsko vijeće Općine Kraljevec na Sutli na 20. sjednici održanoj dana 28.3.2023. godine, donosi sljedeći

# PRAVILNIK

# O DODJELI JAVNIH PRIZNANJA OPĆINE KRALJEVEC NA SUTLI

# I. OPĆE ODREDBE

**Članak 1.**

Ovim Pravilnikom određuju se uvjeti za dodjelu, izgled i oblik, te način dodjeljivanja i uručivanja javnih priznanja Općine Kraljevec na Sutli. ( u daljnjem tekstu: Općina)

**Članak 2.**

Javna priznanja Općine Kraljevec na Sutli jesu:

1. Počasni građanin Općine Kraljevec na Sutli,

2. Nagrada Općine Kraljevec na Sutli za životno djelo,

3. Grb Općine Kraljevec na Sutli,

4. Plaketa Općine Kraljevec na Sutli,

5. Priznanje Općine Kraljevec na Sutli

6. Priznanje Općine Kraljevec na Sutli za doprinos razvoju civilnog društva

7. Nagrada Općine Kraljevec na Sutli najboljim učenicima i studentima.

8. Zahvalnica Općine Kraljevec na Sutli

**Članak 3.**

Javna priznanja Općine dodjeljuju se fizičkim i pravnim osobama za iznimna dostignuća i doprinos od osobitog značenja za njen razvitak i ugled, a naročito za uspjehe u unapređivanju gospodarstva, znanosti, kulture, zaštite i unapređivanja prirodnog okoliša i drugih javnih djelatnosti te poticanja aktivnosti koje su tome usmjerene i na taj način značajno doprinose promicanju interesa Općine.

**Članak 4.**

Javna priznanja Općine ne dodjeljuju se za vrijeme trajanja mandata dužnosnicima određenim Zakonom o sprječavanju sukoba interesa u obnašanju javnih dužnosti, te upravama trgovačkih društava i ravnateljima ustanova u vlasništvu ili većinskom vlasništvu Općine.

**Članak 5.**

U jednoj kalendarskoj godini istoj pravnoj ili fizičkoj osobi može se dodijeliti samo jedno javno priznanje.

Počasnom građaninu ne dodjeljuju se druga javna priznanja Općine.

# II. JAVNA PRIZNANJA

**1. Počasni građanin Općine Kraljevec na Sutli**

**Članak 6.**

Počasnim građaninom Općine Kraljevec na Sutli može se proglasiti građanin Republike Hrvatske ili druge države, koji je svojim radom, znanstvenim ili političkim djelovanjem značajno pridonio napretku i ugledu Općine, ostvarivanju i razvoju demokracije u Republici Hrvatskoj, mira u svijetu i napretku čovječanstva.

Počasnim građaninom Općine Kraljevec na Sutli ne može se proglasiti osoba koja ima prebivalište na području Općine Kraljevec na Sutli.

Počasnom građaninu dodjeljuje se posebna Povelja o proglašenju počasnog građanina Općine Kraljevec na Sutli.

Imenovanje počasnim građaninom znak je počasti i ne daje nikakva posebna prava.

Godišnje se može počast dodijeliti jednoj osobi.

Počast se može opozvati ako se počasni građanin pokaže nedostojnim takve počasti.

Odluku o opozivu donosi Općinsko vijeće Općine Kraljevec na Sutli na prijedlog ovlaštenih predlagatelja iz članka 21. ovog Pravilnika.

**2. Nagrada Općine Kraljevec na Sutli za životno djelo**

**Članak 7.**

Nagrada Općine Kraljevec na Sutli za životno djelo je javno priznanje koje se dodjeljuje fizičkoj osobi za cjelokupno postignuće koje predstavlja izuzetan doprinos razvitku i ugledu Općine.

Godišnje se može dodijeliti jedna Nagrada Općine Kraljevec na Sutli za životno djelo.

**3. Grb Općine Kraljevec na Sutli**

**Članak 8.**

Grb Općine Kraljevec na Sutli dodjeljuje se građanima Općine, ostalim građanima Republike Hrvatske te građanima drugih zemalja, za zasluge za opći razvoj demokracije i napredak čovječanstva**.**

Godišnje se može dodijeliti jedan Grb Općine Kraljevec na Sutli.

**4. Plaketa Općine Kraljevec na Sutli**

**Članak 9.**

Plaketa Općine Kraljevec na Sutli je javno priznanje koje se može dodijeliti fizičkim i pravnim osobama za svoj dugogodišnji rad na području Općine ili za realizaciju projekata značajnih za razvoj Općine, na području:

* kulture,
* gospodarstva ,
* znanosti,
* odgoja i prosvjete,
* zaštite i unapređivanja okoliša,
* zdravstva i socijalne skrbi,
* tehničke kulture,
* sporta i tjelesne kulture,
* i drugih javnih djelatnosti,

te za promicanje aktivnosti koje su tome usmjerene.

Godišnje se mogu dodijeliti dvije Plakete Općine Kraljevec na Sutli.

Zaključak o dodjeli plaketa donosi Općinski načelnik.

**5. Priznanje Općine Kraljevec na Sutli**

**Članak 10.**

Priznanje Općine Kraljevec na Sutli je javno priznanje koje se može dodijeliti fizičkim i pravnim osobama za iznimna postignuća i doprinos unapređenju i razvoju Općine u proteklim kalendarskim godinama na području:

* kulture,
* gospodarstva,
* znanosti,
* zaštite i unapređivanja okoliša, odgoja i prosvjete,
* zdravstva i socijalne skrbi,
* tehničke kulture,
* sporta i tjelesne kulture,

i drugih javnih djelatnosti, te za promicanje aktivnosti koje su tome usmjerene.

Godišnje se mogu dodijeliti tri Priznanja Općine Kraljevec na Sutli.

**6. Priznanje Općine Kraljevec na Sutli za doprinos razvoju civilnog društva**

**Članak 11.**

Priznanje Općine Kraljevec na Sutli za doprinos razvoju civilnog društva je javno priznanje koje se može dodijeliti fizičkim osobama za iznimna postignuća u radu organizacija civilnog društva te za doprinos razvoju civilnog društva na području Općine Kraljevec na Sutli.

Godišnje se mogu dodijeliti dva Priznanja Općine Kraljevec na Sutli za doprinos razvoju civilnog društva.

**7. Nagrada Općine Kraljevec na Sutli najboljim učenicima i studentima**

**Članak 12.**

Nagrada Općine Kraljevec na Sutli najboljim učenicima i studentima je javno priznanje koje se dodjeljuje najboljim učenicima u osnovnoškolskom te trogodišnjem i četverogodišnjem srednjoškolskom obrazovanju i najboljim studentima nakon završenog preddiplomskog i diplomskog studija.

Godišnje se u svakoj obrazovnoj kategoriji može dodijeliti jedna nagrada.

Najbolji učenici i studenti biraju se na temelju kriterija prosjeka ocjena i uspjeha u školovanju.

Zaključak o dodjeli Nagrade Općine Kraljevec na Sutli najboljim učenicima i studentima donosi općinski načelnik.

**8. Zahvalnice**

Zahvalnica Općine Kraljevec na Sutli najboljim učenicima i studentima, te ostalim građanima, udrugama i mnogim dr. je javno priznanje koje se dodjeljuje najboljim učenicima u osnovnoškolskom te trogodišnjem i četverogodišnjem srednjoškolskom obrazovanju i najboljim studentima nakon završenog preddiplomskog i diplomskog studija, učenicima ili studentima za uspjehe u natjecanjima tijekom obrazovanja, te ostalim građanima, udrugama i mnogim dr. za obljetnice i godišnjice.

Godišnje se može dodijeliti jedna nagrada.

Zahvalnice se dodjeljuju u području:

- kulture,

- gospodarstva,

- znanosti i obrazovanja,

- zaštite i unapređivanja okoliša, odgoja i prosvjete,

- zdravstva i socijalne skrbi,

- tehničke kulture,

- sporta i tjelesne kulture,

i drugih javnih djelatnosti, te za promicanje aktivnosti koje su tome usmjerene.

Zaključak o dodjeli Nagrade Općine Kraljevec na Sutli najboljim učenicima i studentima donosi općinski načelnik.

## III. IZGLED JAVNIH PRIZNANJA OPĆINE KRALJEVEC NA SUTLI

**Članak 13.**

Povelja o proglašenju počasnim građaninom Općine Kraljevec na Sutli ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: POVELJA O PROGLAŠENJU POČASNIM GRAĐANINOM OPĆINE KRALJEVEC NA SUTLI, ime i prezime osobe kojoj se dodjeljuje, oznaku datuma donošenja odluke te potpis predsjednika Općinskog vijeća i Općinskog načelnika.

Povelja se izrađuje u posebnoj grafičkoj opremi, sa stiliziranim tekstom.

**Članak 14.**

Povelja o dodjeli Nagrade Općine Kraljevec na Sutli za životno djelo ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini nagrade je natpis: NAGRADA OPĆINE KRALJEVEC NA SUTLI ZA ŽIVOTNO DJELO, ime i prezime osobe kojoj se dodjeljuje, oznaku datuma donošenja odluke te potpis predsjednika Općinskog vijeća i Općinskog načelnika.

Nagrada se izrađuje u posebnoj grafičkoj opremi, sa stiliziranim tekstom.

**Članak 15.**

Grb Općine Kraljevec na Sutli izrađuje se u staklu ili drugom prigodnom materijalu s uklesanim motivom grba Općine Kraljevec na Sutli.

Grb se dodjeljuje u kutiji na kojoj se nalazi pločica s imenom osobe kojoj se dodjeljuje te oznakom datuma donošenja odluke.

**Članak 16.**

Plaketa Općine Kraljevec na Sutli izrađuje se u posebnoj grafičkoj opremi od stakla ili drugog prigodnog materijala, sa stiliziranim tekstom, a dodjeljuje se u posebno izrađenoj kutiji s motivom grba Općine Kraljevec na Sutli.

Plaketa Općine Kraljevec na Sutli ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: PLAKETA OPĆINE KRALJEVEC NA SUTLI, oznaka (naziv) područja iz članka 9. za koje se dodjeljuje, ime i prezime fizičke osobe, odnosno naziv pravne osobe kojoj se dodjeljuje, oznaku datuma donošenja odluke te potpis predsjednika Općinskog vijeća i Općinskog načelnika.

**Članak 17.**

Povelja o dodjeli Priznanja Općine Kraljevec na Sutli ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: PRIZNANJE OPĆINE KRALJEVEC NA SUTLI, oznaka (naziv) područja iz članka 10. za koje se dodjeljuje, ime i prezime fizičke osobe, odnosno naziv pravne osobe kojoj se dodjeljuje, te oznaku datuma donošenja odluke i potpis predsjednika Općinskog vijeća i Općinskog načelnika.

Povelja se izrađuje u posebnoj grafičkoj opremi, sa stiliziranim tekstom.

**Članak 18.**

Povelja o dodjeli Priznanja Općine Kraljevec na Sutli za doprinos razvoju civilnog društva ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: PRIZNANJE OPĆINE KRALJEVEC NA SUTLI ZA DOPRINOS RAZVOJU CIVILNOG DRUŠTVA, ime i prezime fizičke osobe kojoj se dodjeljuje, oznaku (naziv) organizacije civilnog društva u čijem radu je dobitnik postigao iznimna postignuća za koje se dodjeljuje te oznaku datuma donošenja odluke i potpis predsjednika Općinskog vijeća i Općinskog načelnika.

Povelja se izrađuje u posebnoj grafičkoj opremi, sa stiliziranim tekstom**.**

**Članak 19.**

Povelja o dodjeli Nagrade Općine Kraljevec na Sutli najboljem učeniku ili studentu ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: NAGRADA OPĆINE KRALJEVEC NA SUTLI NAJBOLJEM UČENIKU/ICI U OSNOVNOŠKOLSKOM/SREDNJOŠKOLOSKOM OBRAZOVANJU, odnosno NAGRADA OPĆINE KRALJEVEC NA SUTLI NAJBOLJEM STUDENTU/ICI, ime i prezime fizičke osobe kojoj se dodjeljuje, oznaku datuma donošenja odluke te potpis predsjednika Općinskog vijeća i Općinskog načelnika.

Na nagradi najboljim studentima iza imena i prezimena fizičke osobe kojoj se nagrada dodjeljuje upisuje se akademska titula.

Povelja se izrađuje u posebnoj grafičkoj opremi, sa stiliziranim tekstom.

**Članak 20.**

Povelja o dodjeli zahvalnice Općine Kraljevec na Sutli ima natpis na vrhu: REPUBLIKA HRVATSKA, KRAPINSKO – ZAGORSKA ŽUPANIJA, OPĆINA KRALJEVEC NA SUTLI, s grbom Općine KRALJEVEC NA SUTLI.

Na sredini povelje je natpis: ZAHVALNICA OPĆINE KRALJEVEC NA SUTLI UČENIKU/ICI U OSNOVNOŠKOLSKOM/SREDNJOŠKOLOSKOM OBRAZOVANJU, odnosno NAGRADA OPĆINE KRALJEVEC NA SUTLI STUDENTU/ICI, građaninu, udruzi ili mnogim dr., ime i prezime fizičke osobe kojoj se dodjeljuje, oznaku datuma donošenja odluke te potpis predsjednika Općinskog vijeća i Općinskog načelnika.

Povelja se izrađuje u posebnoj grafičkoj opremi, sa stiliziranim tekstom.

**IV. POSTUPAK PREDLAGANJA JAVNIH PRIZNANJA**

**Članak 21.**

Radi predlaganja kandidata za javna priznanja iz članka 2. Općinski načelnik objavljuje javni poziv na oglasnim pločama Općine i na općinskoj web stranici.

Javni poziv se objavljuje prije održavanja Dana Općine Kraljevec na Sutli. Javni poziv može biti otvoren do 30 dana. Prijedlozi koji se dostave nakon tog roka, odnosno na omotnici imaju žig pošte s kasnijim datumom, ne uzimaju se u obzir.

Javni poziv sadrži uvjete za dodjelu i rok za podnošenje prijedloga za dodjelu javnih priznanja.

**Članak 22.**

Prijedlog za dodjelu javnih priznanja iz članka 2., stavaka 1.-6. može dati:

- svaki član Općinskog vijeća

- radno tijelo Općinskog vijeća,

- Općinski načelnik,

- ovlašteno tijelo pravne osobe i organizacije civilnog društva sa sjedištem na području Općine Kraljevec na Sutli,

- građanin sa prebivalištem na području Općine Kraljevec na Sutli.

**Članak 23.**

Prijedlog za dodjelu javnog priznanja Općine Kraljevec na Sutli, izuzev priznanja iz članka 23. ovog Pravilnika, podnosi se u pisanom obliku na propisanom obrascu koji je sastavni dio ovog pravilnika te se objavljuje uz javni poziv za dodjelu priznanja.

Pisani prijedlog za dodjelu javnog priznanja Općine Kraljevec na Sutli fizičkoj osobi obvezno sadrži sljedeće podatke:

- ime i prezime odnosno naziv podnositelja prijedloga, prebivalište ili sjedište podnositelja prijedloga,

- osobno ime osobe na koju se prijedlog odnosi uz navođenje osnovnih podataka o osobi,

- naziv javnog priznanja i područje za koje se podnosi prijedlog,

- obrazloženje zasluga radi kojih se predlaže dodjela javnog priznanja Općine, uz odgovarajuću dokumentaciju.

Pisani prijedlog za dodjelu javnog priznanja Općine Kraljevec na Sutli pravnoj osobi mora sadržavati:

* ime i prezime, odnosno naziv podnositelja prijedloga, prebivalište ili sjedište podnositelja prijedloga,
* osnovne podatke o statusu pravne osobe,
* pokazatelje njenog djelovanja u opsegu primjerenom priznanju za koje se predlaže te
* iscrpno obrazloženje uspjeha zbog kojih se predlaže za dodjelu priznanja.

Uz prijedlog se prilaže potrebna odgovarajuća dokumentacija – objavljeni rad, analize,

prikazi, kritike, pisanje stručnog i drugog tiska, natjecateljski rezultat i sl.

Na traženje Odbora za priznanja, podnositelj prijedloga dužan je dostaviti i dodatnu dokumentaciju.

Prijedlozi koji nisu podneseni u skladu s odredbama ovog Pravilnika neće se uzeti u razmatranje.

**Članak 24.**

Nagrada Općine Kraljevec na Sutli najboljim učenicima i studentima dodjeljuje se na temelju raspisanog javnog poziva iz članka 20. ovog Pravilnika.

Prijavu za najboljeg učenika u osnovnoškolskom obrazovanju uz detaljno obrazloženje podnosi Učiteljsko vijeće Osnovne škole Pavla Štoosa na temelju ukupnog prosjeka postignutih ocjena svih razreda osnovne škole, osvajanju prva tri mjesta na županijskim/državnim/međunarodnim natjecanjima, dobivanju posebnih nagrada za uspjehe u školovanju te drugih posebnih uspjeha u školovanju.

Za prijavu na javni poziv za najboljeg učenika srednje škole i studenta mogu se javiti svi učenici srednje škole i studenti s prebivalištem u Općini Kraljevec na Sutli, a uz zahtjev je potrebno priložiti sljedeću dokumentaciju:

* svjedodžbe svih razreda srednje škole za učenike srednjih škola, te prijepis prosjeka ocjena za studente;
* svjedodžbu o maturi za učenike srednjih škola, diplomu ili uvjerenje o diplomiranju za studente;
* dokumentaciju kojom se dokazuje osvajanje prva tri mjesta na županijskim/državnim/međunarodnim natjecanjima, dobivanje posebnih nagrada za uspjehe u školovanju te druge posebne uspjehe u školovanju.

**V. UTVRĐIVANJE KANDIDATA ZA PRIZNANJA**

**Članak 25.**

Kandidate za priznanja Općine utvrđuje Odbor za priznanja Općine Kraljevec na Sutli.

Odbor imenuje Općinsko vijeće na mandat od 4 (četiri) godine.

Odbor ima predsjednika/icu i 2 člana/ice.

Jedan član Odbora je predstavnik Jedinstvenog upravnog odjela Općine Kraljevec na Sutli.

**VI. DODJELA PRIZNANJA**

**Članak 26.**

Odbor proučava podnesene prijedloge i priloženu dokumentaciju, obavlja potrebne konzultacije i prikuplja potrebne dopunske podatke i dokumentaciju te utvrđuje prijedloge koje podnosi Općinskom vijeću.

Odbor radi i odlučuje na nejavnim sjednicama. Odbor utvrđuje zaključak većinom glasova svih članova.

Član Odbora koji se ne složi sa zaključkom, može tražiti da se njegovo odvojeno mišljenje s obrazloženjem podnese Općinskom vijeću.

Kada je za dodjelu priznanja predložen koji od članova Odbora, on se isključuje iz rada Odbora po prijedlozima za određeno priznanje za koje je predložen.

**Članak 27.**

Nakon završenog postupka utvrđivanja kandidata za dodjelu priznanja, prijedloge za dodjelu priznanja Odbor upućuje Općinskom vijeću na odlučivanje.

Općinsko vijeće Općine Kraljevec na Sutli donosi Odluku o dodjeli javnih priznanja iz članka 2. ove odluke na način da se o svakom pojedinom prijedlogu glasuje odvojeno.

**VII. URUČIVANJE I ČUVANJE PRIZNANJA**

**Članak 28.**

Na temelju Odluke o dodjeli javnih priznanja predsjednik Općinskog vijeća i Općinski načelnik na svečanoj sjednici povodom Dana Općine uručuju javna priznanja.

**Članak 29.**

U slučaju da javno priznanje nije uručeno nagrađenom za života, uručit će se članovima njegove obitelji, odnosno zakonskim nasljednicima.

# VIII. PRIJELAZNE I ZAVRŠNE ODREDBE

**Članak 30.**

Evidencija dodijeljenih javnih priznanja vodi se u Jedinstvenom upravnom odjelu Općine.

**Članak 31.**

Ovaj Pravilnik stupa na snagu danom donošenja, a objaviti će se na web stranici Općine.

|  |
| --- |
| PREDSJEDNIK OPĆINSKOG VIJEĆA |
| Dražen Jambrešić |

OBR- NAGR- FIZ.OS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime/naziv predlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa/sjedište predlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontakt predlagatelja – mob., e-mail)

**PRIJEDLOG ZA DODJELU JAVNIH PRIZNANJA**

**OPĆINE KRALJEVEC NA SUTLI**

**U \_\_\_\_\_\_\_\_\_ GODINI**

|  |  |
| --- | --- |
| **Ime i prezime osobe koju se predlaže:** |  |
| **Adresa osobe koju se predlaže:** |  |
| **Kontakt osobe (mob., e-mail)** |  |
| **Priznanje za koje se predlaže:** |  |
| **Područje za koje se podnosi prijedlog** |  |

**Obrazloženje zasluga radi kojih se predlaže dodjela javnog priznanja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dokumentacija koja se prilaže:**

**1.**

**2.**

**3.**

**4.**

OBR- NAGR- PR.OS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime/naziv predlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa/sjedište predlagatelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontakt predlagatelja – mob., e-mail)

**PRIJEDLOG ZA DODJELU JAVNIH PRIZNANJA**

**OPĆINE KRALJEVEC NA SUTLI**

**U \_\_\_\_\_\_\_\_\_ GODINI**

|  |  |
| --- | --- |
| **Naziv pravne osobe koju se predlaže:** |  |
| **Adresa sjedišta pravne osobe koju se predlaže:** |  |
| **Kontakt pravne osobe (mob., e-mail)** |  |
| **Priznanje za koje se predlaže:** |  |
| **Područje za koje se podnosi prijedlog:** |  |

**Pokazatelji djelovanja u opsegu primjerenom priznanju za koje se predlaže:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazloženje uspjeha zbog kojih se predlaže za dodjelu priznanja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dokumentacija koja se prilaže:**

**1.**

**2.**

**3.**

**4.**